# Checkliste til samlet tilsyn på miljøgodkendte virksomheder

Dette skema er oprindeligt udarbejdet til Miljøstyrelsens vejledning om differentieret tilsyn.

I et samlet tilsyn for godkendelsespligtige virksomheder kan typisk indgå følgende overvejelser i forbindelse med forberedelse og gennemførelse. Tilsyn på en miljøgodkendt virksomhed bør tage udgangspunkt i godkendelsen og fokusere på de forhold, som godkendelsen stiller krav for, samt på om der er behov for yderligere eller ændrede krav.

**Generelt**

* Virksomhedens kategorisering.
* Hvilken slags virksomhed, er der tale om? (IPPC, standardgodkendelse, forenklet individuel godkendelse, branche etc.).
* Hvilken lovgivning og regler er virksomheden omfattet af?
* Har virksomheden et miljøledelsessystem – for hele eller dele af virksomheden?
* Er der relevante oplysninger i virksomhedens grønne regnskab? (for virksomheder, der udarbejder grønt regnskab iht. Bekg. nr. 594 af 5. juli 2002)
* Er vilkårene tidssvarende - er der behov for udstedelse af påbud efter Miljøbeskyttelseslovens § 41?
* Er tilsynsrapporter og miljøsager siden sidste tilsyn vurderet?
* Er seneste egenkontrol-resultater fremsendt og vurderet?
* Er der modtaget klager over virksomheden siden sidste tilsyn?
* Er der oplysning om nye processer, aktiviteter, materialer m.v., som ikke er omfattet af den nuværende godkendelse?
* Anvendes bedst tilgængelige teknik, herunder om substitutionsmuligheder for miljøfarlige stoffer er anvendt?
* Ligger virksomheden i område med indsatsplaner for beskyttelse af grundvand eller overfladevand, i sårbart naturområde eller i nærheden af sårbart naturområde?

**Indretning og drift**

Hvis virksomheden ikke har vilkår for indretning og drift, bør behovet herfor vurderes.

* Opfylder virksomheden alle vilkår for indretning og drift?

**Luft**

Hvis virksomheden ikke har vilkår for luftemissioner vurderes behovet for at fastsætte luftvilkår[[1]](#footnote-1).

* Er virksomhedens fremsendte egenkontrolmålinger på luft vurderet?
* Udleder virksomheden andre stoffer, end der er fastsat vilkår for i godkendelsen?
* Er virksomhedens overholdelse af driftsvilkår vurderet?
* Er virksomhedens afkastforhold i overensstemmelse med godkendelsen?
* Vedligeholdes renseforanstaltninger/ filtre i overensstemmelse med godkendelsesvilkår?
* Fører virksomheden driftsjournal?
* Er der behov for ændring af egenkontrolvilkårene?

**Spildevand**

Hvis virksomheden udleder spildevand direkte til et vandområde eller til kloak, kræves der tilladelse efter miljøbeskyttelseslovens § 28. Vilkår kan også fastlægges i et påbud efter lovens § 30. Ved afledning af spildevand til jord eller grundvand kræves der tilladelse efter lovens § 19, alternativt påbud efter § 20.

* Er virksomhedens fremsendte egenkontrolmålinger for spildevand vurderet?
* Udleder virksomheden stoffer, der ikke er omfattet af tilladelsen?
* Overholdes den tilladte spildevandsmængde og koncentrations- og mængdekrav til stoffer m.v.?
* Overholder virksomheden driftsvilkårene?
* Vedligeholdes renseforanstaltninger/ filtre i overensstemmelse med spildevandsvilkår?
* Er der behov for udtagelse af prøver på tilsynet?
* Er der foretaget fysiske ændringer af spildevandssystemet (herunder overfladevand) og giver dette behov for revurdering af tilladelsen?
* Er olieudskillere eller sandfang tilset?
* Er der behov for ændring af egenkontrolkrav?

**Affald**

* Opfylder virksomheden alle krav om håndtering af affald?
* Opfylder virksomheden kommunens affaldsregulativ?
* Opbevares affald korrekt?
* Er farligt affald anmeldt?
* Er farligt affald korrekt klassificeret?
* Er der import/eksport af affald?
* Emballeres, håndteres og opbevares farligt affald korrekt?
* Er der set kvitteringer for afhentning og modtagelse af farligt affald?
* Er det kontrolleret, at virksomheden fører registrering over affaldsfraktioner jf. Affaldsbekendtgørelsens §18 og bilag 13 og 14?

**Støj**

Hvis virksomheden ikke har vilkår for støj vurderes behovet for at fastsætte støjvilkår.

* Opfylder virksomheden alle krav vedrørende støj?
* Er der etableret nye støjende aktiviteter siden sidste tilsyn?
* Er der behov for orienterende støjmåling?
* Er der behov for akkrediteret støjmåling?
* Føres driftsjournaler i overensstemmelse med vilkår?
* Er muligheder for indførelse af støjdæmpende foranstaltninger vurderet?

**Kemikalier**

Hvis virksomheden ikke har vilkår for håndtering af kemikalier, bør behovet herfor vurderes.

* Opfylder virksomheden alle krav om håndtering og opbevaring af kemikalier?
* Føres driftsjournaler i overensstemmelse med regler og vilkår?
* Er der nedgravet tanke, rørføringer m.v. og er disse kontrolleret?
* Ligger virksomheden i særligt sårbare drikkevandsområder, giver dette anledning til specielle krav?
* Har virksomheden overblik over kemikalieforbruget og anvendelsen af faremærkede produkter?
* Er der iværksat en indsats vedr. kortlægning af uønskede stoffer og substitution?
* Er belægninger kontrolleret og i orden?

**Lugt**

Hvis virksomheden ikke har lugtvilkår, bør behovet herfor vurderes.

* Opfylder virksomheden alle lugtvilkår?

**Jord og grundvand**

Hvis virksomheden ikke har vilkår vedr. jord og grundvand, bør behovet herfor vurderes.

* Opfylder virksomheden alle vilkår vedr. jord og grundvand?

Virksomheder, der er omfattet af bekendtgørelse nr. 1156 af 18. november 2005 om kontrol med risikoen for større uheld med farlige stoffer (Risikobekendtgørelsen).

* Er tilsynet tilrettelagt og udført efter retningslinierne i risikobekendtgørelsen samt At-vejledning C.0.3?

**Vandforsyning**

Hvis myndigheden desuden fører tilsyn med vandforsyning samtidigt med miljøtilsynet, kan checklisten eventuelt udvides med følgende forhold:

* tilladelser til boringer
* prøveudtagning og analyser
* tekniske krav
* indvundne mængder.
1. Under forudsætning af, at virksomhedens vilkår kan ændres inden for retsbeskyttelsesperioden. Se Miljøbeskyttelseslovens § 41. [↑](#footnote-ref-1)